Diari Oficial de la Generalitat Valenciana


Sumari del DOGV 9473, del 18-11-2022 (2022/10644)

ACORD de 24 d'octubre de 2022, de modificació i pròrroga de l'Acord de 6 d'octubre de 2017, de la Conselleria de Sanitat Universal i Salut Pública amb la Fundació Institut Valencià d'Oncologia, d'acció concertada per a la prestació assistencial integral oncològica.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10843


Data del document
:   24-10-2022

Organisme emissor
:   Conselleria de Sanitat Universal i Salut Pública

Tipus de document
:   Acord

Anàlisi jurídica

 Descriptors 

:   * Conselleria de Sanitat Universal i Salut Pública

ACORD de 24 d'octubre de 2022, de modificació i pròrroga de l'Acord de 6 d'octubre de 2017, de la Conselleria de Sanitat Universal i Salut Pública amb la Fundació Institut Valencià d'Oncologia, d'acció concertada per a la prestació assistencial integral oncològica. [2022/10734]  
Reunits  
D'una part, Miguel Mínguez Pérez, conseller de Sanitat Universal i Salut Pública, en representació de la Generalitat, nomenat pel Decret 13/2022, de 14 de maig, del president de la Generalitat, d'acord amb el que es disposa en els articles 17.f i 28.G de la Llei 5/1983, de 30 de desembre, de la Generalitat, del Consell, i de conformitat amb el que s'estableix en el Decret 185/2020, de 16 de novembre pel qual s'aprova el Reglament orgànic i funcional de la Conselleria de Sanitat Universal i Salut Pública, en relació amb l'article 8.7 de l'Ordre 3/2017, d'1 de març, de la Conselleria de Sanitat Universal i Salut Pública, pel qual es regula l'acció concertada per a la prestació de serveis a les persones en l'àmbit sanitari.  
D'una altra, Antonio Llombart Bosch, amb DNI núm. \*\*\*320\*\*\*, en qualitat de president del patronat, que actua en nom i representació de la Fundació Institut Valencià d'Oncologia, CIF F04580028, segons l'escriptura atorgada davant el notari de l'Il·lustre Col·legi de València, Joaquín Sapena Davó, el dia 29 de desembre de 2004, amb el número de protocol 3068, que declara vigent, i amb domicili social al carrer Professor Beltrán Báguena, 8 - 46723 de València.  
Totes dues parts es reconeixen capacitat i competència respectivament per a formalitzar el present Acord d'acció concertada.  
  
Antecedents  
Primer. En data 31 de maig de 2017, va dictar una resolució la consellera de Sanitat Universal i Salut Pública per a la convocatòria de l'acció concertada per a la prestació assistencial integral oncològica, que va ser publicada en DOGV núm. 8060, de data 12.06.2017.  
Segon. En data 6 d'octubre de 2017, es va formalitzar l'acord d'acció concertada per a la prestació assistencial oncològica amb la Fundació Institut Valencià d'Oncologia (d'ara en avant IVO), publicat en el DOGV núm. 8161, de data 02.11.2017, i corresponent a l'expedient AC 02/2017, l'objecte del qual era la prestació del servei d'assistència sanitària integral dels pacients amb problemes oncològics, en totes o en qualsevol de les seues fases, des de la confirmació diagnòstica fins al final de l'assistència oncològica, a pacients residents assegurats i assimilats de la Comunitat Valenciana. Aquest acord va ser prorrogat per segona vegada mitjançant la Resolució de data 8 d'octubre de 2021.  
  
Tercera. En data 26 de setembre de 2022 l'IVO ha presentat una sol·licitud davant la Conselleria de Sanitat Universal i Salut Pública mitjançant la qual sol·licita tres qüestions:  
1. La revisió de les tarifes de les prestacions de l'Acord d'acció concertada en relació amb les prestacions de radioteràpia, d'hospital a domicili i consell genètic i respecte als GRD susceptibles de realitzar amb cirurgia robòtica.  
2. L'augment del pressupost de l'Acord d'acció concertada.  
3. La supressió de la limitació temporal al seguiment del pacient.  
Quarta. En relació amb els punts primer i segon la Subdirecció General de Recursos Econòmics ha emés un informe favorable en data 6 d'octubre de 2022 i en relació amb el punt tercer, la Subdirecció General de Planificació i Organització Assistencial ha emés també un informe favorable en data 29 de setembre de 2022.  
Cinquena. D'altra banda, està pròxima la finalització de la segona pròrroga de l'Acord d'acció concertada formalitzat el 6 d'octubre de 2017 per a la prestació assistencial oncològica (expediente AC 02/2017), subscrit entre la Conselleria de Sanitat Universal i Salut Pública i la Fundació Institut Valencià d'Oncologia, que va entrar en vigor en data 1 de novembre de 2021, de conformitat amb la clàusula desena de l'acord esmentat que establia una duració inicial de tres anys a partir de l'entrada en vigor, així com que «podrà prorrogar-se de forma successiva, anual i de mutu acord fins a una duració màxima de 10 anys», es va sol·licitar un informe a la Direcció General d'Assistència Sanitària sobre la necessitat de tramitar aquesta pròrroga anual (3a pròrroga) amb efectes d'1 de novembre de 2022; i aquesta Direcció General ha emés un informe favorable a la pròrroga en data 23 de setembre de 2022, amb efectes d'1 de novembre de 2022.  
Sisena. En data 11 d'octubre de 2022, el Consorci Hospital General de València manifesta la seua adhesió a la tercera pròrroga anual i a la modificació de l'Acord d'acció concertada en l'expedient AC 02/2017, abans esmentat.  
Setena. De conformitat amb el que es disposa en l'article 14 de la Llei 7/2017, de 30 de març, de la Generalitat, sobre acció concertada per a la prestació de serveis a les persones en l'àmbit sanitari, que estableix les modificacions de l'acció concertada, en relació amb la clàusula 12 de l'Acord d'acció concertada, que preveu la revisió de les condicions econòmiques durant la vigència de l'acord, les parts acorden,  
  
  
Primer. Modificació de la clàusula primera de l'acord d'acció concertada relativa a la supressió de la limitació temporal al seguiment del pacient oncològic i la condició 1 de l'annex III de l'AAC  
La clàusula 1a de l'AAC estableix com una de les modalitats de prestació del servei objecte de l'AAC la següent:  
«El seguiment posterior fins que els pacients estiguen en remissió i hagen completat el seu pla individualitzat d'atenció, fins a un màxim de cinc anys des que finalitze el tractament actiu del tumor primari i les recidives locals i metastàtiques d'aquest (excepte el tractament hormonal oral). Una vegada transcorreguts aquests cinc anys, el seguiment posterior que requerisca el pacient es realitzarà en el seu departament d'origen excepte derivació expressa del departament per a un termini determinat.»  
Aquesta clàusula ha de modificar-se per la següent:  
«El seguiment posterior fins que els pacients estiguen en remissió i hagen completat el seu pla individualitzat d'atenció.»  
  
Segon. Modificació de la clàusula setena de l'acord d'acció concertada relativa al pressupost, tarifes i sistema de pagament en contraprestació pels serveis concertats  
2.1. Revisió de les tarifes de l'acord d'acció concertada  
Les parts acorden la revisió de les tarifes de les prestacions de l'AAC en el sentit següent:  
- Respecte a les prestacions de radioteràpia, atés que en el moment de la signatura de l'AAC, aquestes prestacions no s'incloïen en la Llei de taxes, però posteriorment es van incloure en la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, s'acorda que la retribució d'aquestes per processos es remeta a les tarifes que es corresponen amb les taxes recollides en la Llei de taxes de la Generalitat vigent en cada moment, reduïdes en un 15 %.  
- Respecte a les prestacions d'hospital a domicili i consell genètic, les parts acorden que davant la inexistència de processos estàndard definits en la Llei de taxes de la Generalitat, l'import s'actualitze segons aquesta llei.  
2.2. Augment del pressupost  
Les parts acorden incrementar la dotació anual fins a un import estimat de 09.341.204,00 euros, per a donar cobertura a les necessitats de demanda actuals. La distribució per aplicació pressupostària és la següent:  
  
Aplicació Import Anual 2022 2023  
24.19.09.7798.668.58.0 739.591,31 874.162,77 276.068,83  
07.08.91.3987.547.32.9 893.151,67 628.676,50 027.244,50  
02.95.39.0021.224.91.8 1.105.304,34 362.175,87 889.926,67  
80.13.93.3403.053.12.9 3.009.405,16 629.851,50 2.507.837,50  
95.01.74.4416.729.78.9 6.550.355,00 1.091.725,83 5.458.629,17  
63.08.14.5891.057.65.5 48.369.323,00 2.521.903,67 70.144.144,33  
11.03.66.6195.595.68.1 6.127.731,00 1.021.288,50 5.106.442,50  
70.18.19.3178.829.60.4 1.190.717,38 026.620,23 032.204,17  
05.49.96.1082.287.83.7 8.630.427,00 1.438.404,50 7.192.022,50  
50.04.52.2367.535.03.7 4.079.812,91 947.138,67 3.399.843,33  
58.71.74.3959.072.47.0 4.786.088,82 730.972,33 3.988.406,67  
17.64.30.6437.006.84.5 2.323.113,36 746.385,50 1.935.927,50  
51.19.40.5198.894.36.3 3.274.031,30 130.591,83 2.728.359,17  
24.85.38.5440.343.64.9 1.968.087,19 159.453,50 1.640.072,50  
83.57.15.6943.698.67.0 232.357,00 38.726,61 278.696,83  
97.13.22.2454.345.50.4 1.058.085,15 493.814,99 165.785,50  
31.82.85.0064.508.74.9 101.627,00 16.937,83 84.689,17  
35.14.29.5614.181.05.7 191.461,00 31.910,97 412.530,83  
25.42.45.7069.156.28.9 642.569,73 341.109,95 386.803,17  
85.01.53.1978.919.87.4 18.664,00 3.110,67 15.553,33  
37.56.98.3121.664.86.7 -   
55.65.15.7481.368.22.8 361.439,00 60.239,91 324.146,17  
13.25.27.0836.390.79.0 1.805.656,56 678.312,67 1.504.713,33  
  08.820.999,00 51.111.635,33 67.350.275,67  
   
DS 09- CHGUV 49.441.052,00 1.925.933,00 9.629.665,00  
   
TOTAL 97.691.181,00 63.505.014,33 39.406.848,67  
  
  
Tercer. Pròrroga  
La disposició sisena de la convocatòria de l'acció concertada per a la prestació assistencial integral oncològica, reguladora de la vigència de l'acord, estableix que «podrà prorrogar-se de manera successiva, anual i de mutu acord, fins a una duració màxima de deu anys».  
La clàusula desena de l'Acord d'acció concertada per a la prestació assistencial integral oncològica entre la Conselleria de Sanitat Universal i Salut Pública amb la Fundació Institut Valencià d'Oncologia, subscrit el 6 d'octubre de 2017, estableix així mateix que la duració inicial d'aquest és de tres anys a partir de l'entrada en vigor l'1 de novembre de 2017, així com que «podrà prorrogar-se de manera successiva, anual i de mutu acord, fins a una duració màxima de 10 anys».  
  
D'acord amb el que s'ha exposat abans, les parts acorden prorrogar l'acord d'acció concertada per a la prestació assistencial integral oncològica entre la Conselleria de Sanitat Universal i Salut Pública amb la Fundació Institut Valencià d'Oncologia, subscrit el 6 d'octubre de 2017, corresponent a l'expedient AC 02/2017, l'objecte del qual la prestació del servei d'assistència sanitària integral dels pacients amb problemes oncològics, en totes o en qualsevol de les seues fases, des de la confirmació diagnòstica fins al final de l'assistència oncològica, a pacients residents assegurats i assimilats de la Comunitat Valenciana, pel període comprés entre 1 de novembre 2022 i el 31 d'octubre de 2023 (12 mesos).  
L'import de la pròrroga esmentada en l'apartat anterior és de 54.523.395 ?, exempt d'IVA per l'aplicació de l'article 20.1.2 de la Llei 37/1992 de l'impost sobre el valor afegit per tractar-se d'una prestació de serveis sanitaris prestats per personal sanitari.  
  
Quart. Entrada en vigor  
Aquest acord entra en vigor el dia 1 de novembre de 2022, sense perjudici de la publicació posterior en el Diari Oficial de la Generalitat Valenciana.  
  
Cinqué. Qüestions litigioses  
Les qüestions litigioses sobre la interpretació, la modificació, la resolució i els efectes d'aquest acord seran resoltes per la Conselleria de Sanitat Universal i Salut Pública, amb l'audiència prèvia de l'entitat concertada, els acords de la qual seran immediatament executius i posaran fi a la via administrativa. Contra aquests acords caldrà interposar un recurs contenciós administratiu d'acord amb el que es disposa en la llei reguladora d'aquesta jurisdicció.  
Perquè conste tot el que s'ha acordat, se signa aquest document en València, 24 d'octubre de 2022,  
  
El conseller de Sanitat Universal i Salut Pública: Miguel Mínguez Pérez  
El president del Patronat de la Fundació IVO: Antonio Llombart Bosch